มีมูกใสปนเลือดและมูกสีน้ำตาล พึ่งเป็นวันนี้ค่ะ เป็นไม่เยอะนะคะ คลอดลูกได้10เดือน ให้นมบุตรอยู่ หลังตรวจหลังคลอดได้คุมกำเนิดฉีดยาคุมแบบ3เดือน เลิกฉีดยาคุมมาได้1เดือนแล้วค่ะ ตั้งแต่คลอดมายังไม่เป็นประจำเดือนค่ะ เลยอยากปรึกษาว่าที่มีมูกวันนี้เกิดจากสาเหตุอะไรค่ะ
สวัสดีค่ะ มูกเลือดจากช่องคลอดที่ไม่ใช่ประจำเดือน อาจเป็นผลข้างเคียงจากยาคุมกำเนิดที่อาจจะยังอยู่ได้หลังหยุดยาไปแล้วประมาณ 1-3 เดือน หรือสาเหตุอื่นๆเช่น-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบหากมีอาการเรื้อรัง เลือดออกค่อนข้างมาก แนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์